དྲུགནིའུ་ཡོག་ལ་དོན་གཅོད་ལས་བྱེད་གསར་བསྐོ་བྱེད་པའི་ཁྱབ་བསྒྲགས་དེ་ཡང་བྱས་ཡོད་པར་ཁས་བླངས་འདུགའདི་ལྟར་རང་འཚམས་ཀྱིས་བྱེད་པ་ནི་མི་འོས་པ་ཡིན་པ་མ་ཤེས་མདོག་མདོག་བྱེད་པ་ནི་རྦད་དེ་ཞལ་རྫུན་རེད།གཞུང་གི་སྒྲིག་འཛུགས་ཤིག་གི་ནང་དུ་ལས་ཀ་བྱེད་མྱོང་མཁན་ཞིག་ཡིན་ན་འདི་རིགས་ནི་སྤྱིར་བཏང་གི་རྒྱུན་ཤེས་ཤིག་རེད།ལྷག་པར་དུ་འཛིན་སྐྱོང་གིས་དགོངས་འཆར་དེ་ལ་ད་ལྟའི་ཆར་དགོངས་བཞེས་གནང་ཐབས་མི་འདུག་ཅེས་བཀའ་གསལ་བོར་བཏང་ཡོད་མེད་ལ་མ་ལྟོས་པར་བཀའ་ལས་ལྡོག་ནས་གསལ་བསྒྲགས་བྱས་པ་དེ་རྦད་དེ་ནོར་བ་གསལ་བོ་རེད།དེ་བཞིན་དོན་གཅོད་སྔོན་མའི་སྐབས་སུ་བདུན་ཕྲག་གཅིག་ལ་འགྲུལ་མི་མཇལ་བར་ཡོང་མཁན་མང་པོ་མེད་སྟབས་ལས་ཀ་དེ་གནས་སྐབས་རིང་ལ་དགོས་པ་མེད་པའི་གནས་སྟངས་ལ་ཡོད་མུས་སུ་ཟླ་བ་རེ་ཟུང་ཞིག་གི་ནང་དུ་བཀའ་ཤག་གིས་དེ་འདྲ་དགོས་གལ་ཅན་དུ་མི་གཟིགས་པ་ནི་རྒྱུ་མཚན་ལྡན་པ་རེད།དེར་བརྟེན་ཁོང་གི་སྐད་ཆ་རྒྱུ་མཚན་ལྡན་པ་ཡིན་པ་དང་དོན་གཅོད་སྔོན་མའི་ཐག་གཅོད་དེ་ལྟར་མིན་པར་གསུང་བ་དམའ་མཐར་ཡང་གུས་ཞབས་མེད་པའི་བཀའ་མོལ་རེད།